SAMTEL สลด กำไร Q3/59 ร่วง 76% หลังรายได้ลดฮวบ
SAMTEL สลด กำไร Q3/59 ร่วง 76% มาที่ 29.21 ลบ. จากปีก่อนกำไร 121.53 ลบ. หลังรายได้ลดฮวบ ขณะที่ช่วง 9 เดือนแรกมีกำไร 145.35 ลบ. ลดลง 61% จากปีก่อนกำไร 372.77 ลบ.
9 พ.ย. 2559

บริษัท สามารถเทลคอม จำกัด (มหาชน) หรือ SAMTEL รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 29.21 ล้านบาท หรือมีกำไรสุทธิ 0.05 บาทต่อหุ้น ลดลง 76% จากช่วงเดียวกันของปีก่อนที่มีกำไรสุทธิ 121.53 ล้านบาท หรือมีกำไรสุทธิ 0.19 บาทต่อหุ้น
โดยผลการดำเนินงานในไตรมาสดังกล่าวที่ลดลงเนื่องจากบริษัทมีรายได้รวมในไตรมาส 3/ 2559 จำนวน 1.52 พันล้านบาท ลดลงจากช่วงเดียวกันของปีที่แล้วจำนวน 239 ล้านบาท
อย่างไรก็ตามผลการดำเนินงานช่วง 9 เดือนแรกมีกำไรสุทธิ 145.35 ล้านบาท หรือ 0.24 บาทต่อหุ้น ลดลง 61% จากช่วงเดียวกันของปีก่อนที่มีกำไรสุทธิ 372.77 ล้านบาท หรือ 0.60 บาทต่อหุ้น